
OPŠTINA TUZI

_______________________________________________________________

UPRAVA LOKALNIH JAVNIH PRIHODA
NACRT

ODLUKE
 O LOKALNIM ADMINISTRATIVNIM TAKSAMA

Tuzi, jun 2019. godine
Na osnovu člana 4 Zakona o administrativnim taksama ("Službeni list Crne Gore", broj 18/19), člana 7 stav 1 tačka 3 Zakona o finansiranju lokalne samouprave ("Službeni list Crne Gore", broj 03/19), člana 38 stav 1 tačka 8 Zakona o lokalnoj samoupravi („Službeni list Crne Gore“, broj 02/18) i člana 53 stav 1 alineja 8 Statuta Opštine Tuzi ("Službeni list Crne Gore - opštinski propisi", broj ...), uz prethodnu saglasnost Vlade Crne Gore broj: _________, od ______ 2019. godine, Skupština Opštine Tuzi, na sjednici održanoj __________2019. godine, donijela je 

ODLUKU
o lokalnim administrativnim taksama
Predmet

Član 1

Ovom odlukom uređuje se plaćanje lokalnih administrativnih taksi za spise i radnje pred organima Opštine Tuzi (u daljem tekstu: „opština“).

Upotreba rodno osjetljivog jezika

 Član 2
Izrazi koji se u ovoj odluci koriste za fizička lica u muškom rodu podrazumijevaju iste izraze za fizička lica u ženskom rodu.
Taksena tarifa

Član 3

Lokalne administrativne takse plaćaju se u visini koja se utvrđuje Tarifom o lokalnim administrativnim taksama koja je sastavni dio ove odluke (u daljem tekstu: Taksena tarifa).
Pripadnost prihoda od takse

Član 4

Lokalne administrativne takse su prihod budžeta Opštine Tuzi, a uplata se vrši na uplatni račun, u skladu sa propisom o načinu naplate javnih prihoda.
Shodna primjena

Član 5
U pogledu taksenog obveznika, nastanka taksene obaveze, osnovice za utvrđivanje takse,  utrđivanja vrijednosti predmeta, naplate takse, plaćanja taksene obaveze, povraćaja takse, zastarijevanja, prinudne naplate, kamate, oslobađanja od plaćanja, usklađivanja visine takse i za sve ostalo što nije propisano ovom odlukom, shodno se primjenjuje Zakon o administrativnim taksama i zakon kojim se uređuje poreski postupak.

Član 6
Za takse koje nijesu utvrđene Taksenom tarifom primjenjivaće se Zakon o administrativnim taksama. 

Prelazne odredbe
Član 7
Za spise i radnje kod organa lokalne uprave za koje je taksena obaveza nastala do dana stupanja na snagu ove odluke naplatiće se lokalna administrativna taksa koja je bila propisana u trenutku nastanka taksene obaveze. 
Član 8
Tarife iz Tarifnog broja 18 primjenjivaće se do stupanja na snagu Programa postavljanja privremenih objekata Opštine Tuzi.
Prestanak važenja

Član 9
Stupanjem na snagu ove odluke prestaje da važi Odluka o lokalnim administrativnim taksama ("Službeni list Crne Gore - opštinski propisi", broj 35/18). 

Stupanje na snagu

Član 10
Ova odluka stupa na snagu osmog dana od dana objavljivanja u "Službenom listu CG - opštinski propisi".
SKUPŠTINA OPŠTINE TUZI
Broj:_________                                                       




Predsjednik 
Tuzi,___________ 2019. godine                              




Fadil Kajoshaj
TARIFA ZA LOKALNE ADMINISTRATIVNE TAKSE
Svi novčani iznosi su iskazani u eurima (€).

I PODNESCI
Tarifni broj 1

Za zahtjev, molbu, predlog, prijavu i drugi podnesak, ako ovom odlukom nije drugačije propisano................................................................................................................................................................2,00

Napomena:

Taksa po ovom tarifnom broju ne plaća se za naknadne podneske kojima stranka zahtijeva samo brže postupanje po ranije podnijetom zahtjevu.

Taksa po ovom tarifnom broju ne plaća se za zahtjeve za ostvarivanje prava na premije i regrese (podsticanje poljoprivredne proizvodnje).

Tarifni broj 2

Za žalbe protiv akata koje donosi organ uprave Opštine Tuzi .................................................4,00

Napomena:

Taksa po ovom tarifnom broju plaća se za žalbe protiv rješenja donesenih po službenoj dužnosti i po zahtjevu stranke, ako ovom odlukom nije drugačije propisano.

II OPOMENA

Tarifni broj 3

Za opomenu kojom se obveznik poziva da plati taksu .................................................................2,00 

III RJEŠENJA

Tarifni broj 4

Za sva rješenja organa uprave Opštine Tuzi za koja nije propisana posebna taksa.........3,00 

Napomena:

Ako se donosi jedno rješenje po zahtjevu više lica, taksa po ovom tarifnom broju se plaća onoliko puta koliko ima lica kojima se rješenje uručuje.

Tarifni broj 5

     1) Za žalbu protiv rješenja poreskog organa uprave Opštine Tuzi donijetog u poreskom postupku u prvom stepenu ............................................................................................................................8,00

2) Za poreske akte koje poreski organ Opštine Tuzi donosi u poreskom postupku po zahtjevu stranke................................................................................................................................................10,00

Tarifni broj 6

Na uložene vanredne pravne ljekove ................................................................................................20,00

IV UVJERENJA

Tarifni broj 7

Za uvjerenja koja izdaju organi uprave Opštine Tuzi, ako ovom odlukom nije drugačije propisano ...............................................................................................................................................................3,00
Tarifni broj 8

Za izvode iz javnih evidencija koje vode organi uprave Opštine Tuzi, osim za izvode iz Tarifnog broja 13 tač. 1,2 i 3...........................................................................................................................3,00
V OVJERE, PREPISI I PREVODI

Tarifni broj 9
1) Za ovjeru potpisa, prepisa ili autentičnosti rukopisa (od svakog polutabaka originala)................................................................................................................................................................2,00;
2) Za ovjeru prevoda plaća se 30% od takse iz tačke 1 ovog tarifnog broja.

Napomena:

1) Polutabakom, u smislu ove odluke, smatra se list hartije od dvije strane normalnog kancelarijskog formata ili manjeg.

2) Ako je rukopis, odnosno prepis čija se ovjera vrši pisan na stranom jeziku, plaća se dvostruka taksa iz ovog tarifnog broja.

Tarifni broj 10
Za ovjeru cjenovnika....................................................................................................................................3,00
Tarifni broj 11

Za ovjeru ugovora..........................................................................................................................................3,00

Tarifni broj 12
Za ovjeru punomoćja, saglasnosti i ličnih izjava (izjava o sastavu porodičnog domaćinstva, potvrda o životu i sl.).............................................................................................................3,00 
VI TAKSE IZ OBLASTI OPŠTE UPRAVE

Tarifni broj 13
1) za izvod iz matičnog registra vjenčanih .......................................................................................2,00;
2) za izvod iz matične knjige vjenčanih namijenjenih inostranstvu (internacionalni izvod)..................................................................................................................................................................... 7,00;
3) za naknadni upis braka u matični registar vjenčanih po zahtjevu.................................. 7,00;

4) za spise i radnje u postupku sklapanja braka:

- u službenim prostorijama....................................................................................................................20,00;
- van službenih prostorija................................................................................................................... 100,00.
VII TAKSA IZ OBLASTI PLANIRANJA PROSTORA I IZGRADNJE

OBJEKATA I ZAŠTITE ŽIVOTNE SREDINE
Tarifni broj 14
Za rješenje kojim se odobrava pretvaranje zajedničkih ili posebnih djelova stambene zgrade u poslovni prostor, odnosno stan…………………………………………......…...................……50,00

Tarifni broj 15
Za rješenje kojim se odobrava rušenje objekta ...............................................................................10,00

Tarifni broj 16
Za rješenje kojim se odobrava izgradnja pomoćnog objekta (garaže, ostave, ograde i sl.).............................................................................................................................................................................20,00
Tarifni broj 17
Za izdavanje rješenja u postupku procjene uticaja na životnu sredinu, i to:

· rješenje o potrebi izrade elaborata procjene uticaja na životnu sredinu...................................................................................................................................................................20,00
· rješenje o obimu i sadržaju elaborata procjene uticaja na životnu sredinu................................................................................................................................................................. 20,00
· rješenje o davanju saglasnosti na elaborate o procjeni uticaja na životnu sredinu…...............................................................................................................................................................20,00
VIII TAKSE IZ KOMUNALNE OBLASTI 
Tarifni broj  18
Za rješenje kojim se odobrava postavljanje:

· pokretnih privremenih objekata ..................................................................................................10,00
· ostalih vrsta privremenih objekata .............................................................................................50,00
Napomena: Pokretnim privremenim objektima iz ovog tarifnog broja smatraju se: vitrine, tezge, aparati za prodaju osvježavajućih napitaka, dezerata, sladoleda, kestenja i sl., kazani za kukuruz, konzervatori, i sl.

Tarifni broj 19
Za rješenje kojim se odobrava postavljanje ili zamjena firme ili natpisa …...................…10,00
Tarifni broj  20
Za rješenje kojim se odobrava postavljanje reklamnih i oglasnih panoa, uređaja i sl. na fasadama i krovovima objekata koji ne pripadaju Opštini.............................................................50,00  

Tarifni broj 21
Za rješenje kojim se odobrava privremeno postavljanje ograde .………………...…............20,00

Tarifni broj 22
Za rješenje kojim se odobrava postavljanje urbanog mobilijara na javnim površinama-zaštitno ukrasnih stubića, zaštitne ograde, žardinjere, klupe, tende, suncobrani, rampe, oprema za dječja igrališta i sl....……………….........................………………………….....…………………10,00
Napomena: Taksu po ovom tarifnom broju ne plaćaju javna služba čiji je osnivač Opština.
Tarifni broj 23
Za rješenje kojim se odobrava raskopavanje javnih površina (parkova, park šuma, pijaca, obala jezera, rijeka i potoka, uličnih travnjaka i dr.)...………………………………….……………..10,00

Tarifni broj 24
Za rješenje kojim se odobrava deponovanje građevinskog materijala na javnim površinama radi izvođenja radova ………............................................……………………………………10,00

Tarifni broj 25
Za rješenje kojim se određuje obilježavanje novootvorenih ulaza na stambenim, odnosno poslovnim zgradama......................................................................................................................................... 5,00

Tarifni broj 26
Za davanje saglasnosti za upis u registar sakupljača, odnosno prevoznika otpada………………………………………………….........................................……………………………………..20,00

Tarifni broj 27
Za davanje saglasnosti na plan upravljanja građevinskim otpadom iz okvira nadležnosti organa lokalne uprave…………………………........................………..........................………………………..20,00
IX TAKSE IZ OBLASTI SAOBRAĆAJA I PUTEVA
Tarifni broj 28
Za rješenje kojim se izdaje licenca za obavljanje prevoza putnika i tereta...........................10,00 
Tarifni broj 29
Za rješenje kojim se odobrava vršenje vanrednog prevoza..........................................................5,00

Tarifni broj 30
Za izdavanje saglasnosti za priključak prilaznog puta na opštinski i nekategorisani put u opštoj upotrebi ..................................................................................................................................................20,00
Tarifni broj 31
Za izdavanje saglasnosti za postavljanje cjevovoda, vodovoda, kanalizacije, električnih, telefonskih i telegrafskih vodova na opštinskom i nekategorisanom putu u opštoj upotrebi.................................................................................................................................................................30,00

Tarifni broj 32
Za izdavanje saglasnosti za izgradnju komercijalnih objekata kojima je omogućen prilaz sa opštinskog i nekategorisanog puta u opštoj upotrebi ................................................................50,00
Tarifni broj 33
Za rješenje kojim se odobrava raskopavanje javnih površina namijenjenih za saobraćaj vozila i pješaka (ulica, kolovoza, trotoara, staza, šetališta, trgova i dr.)...................................30,00

Tarifni broj 34
Za rješenje kojim se odobrava postavljanje urbanog mobilijara (žardinjera, zaštitno-ukrasnih stubića, zaštitnih ograda, klupa, tendi, suncobrana, rampi i sl.) duž ulica, javnih parkirališta i garaža, autobuskih i taksi stajališta...............................................................................10,00

Tarifni broj 35
Za rješenje kojim se zatvara saobraćajnica zbog izvođenja radova na objektu pored saobraćajnice......................................................................................................................................................10,00

Tarifni broj 36
Za rješenje kojim se, u ulicama gdje se ne može odvijati saobraćaj za teretna  i priključna vozila, odobrava saobraćaj samo za vozila kada vrše snabdijevanje maloprodajnih i ugostiteljskih objekata....................................................................................................................................10,00
Tarifni broj 37
Za rješenje kojim se odobrava rezervisanje mjesta na parkiralištu......................................10,00
X TAKSE IZ OBLASTI PREDUZETNIŠTVA

Tarifni broj  38
Za rješenje kojim se odobrava obavljanje ugostiteljskih djelatnosti u poslovnim prostorijama........................................................................................................................................................30,00
Tarifni broj  39
Za rješenje kojim se odobrava obavljanje ugostiteljskih djelatnosti u privremenim objektima..............................................................................................................................................................20,00

 Tarifni broj  40
Za rješenje kojim se odobrava obavljanje ugostiteljskih djelatnosti u pokretnim privremenim objektima  ...............................................................................................................................10,00

Tarifni broj 41
Za rješenje o kategorizaciji ugostiteljskog objekta, i to:

· za restorane ........................................................................................................................................30,00
· za pružanje usluga smještaja fizičkih lica (soba, apartmana i kuća za odmor)..................................................................................................................................................................10,00

Tarifni broj 42
Za rješenje kojim se odobrava produženje radnog vremena...................................................10,00
Tarifni broj 43
Za ovjeru knjige prigovora u objektima i prostorima u kojima se pružaju ugostiteljske i turističke usluge...................................................................................................................................................5,00

Tarifni broj 44
Za ovjeru knjige popisa domaćih i stranih gostiju koje vode ugostitelji koji pružaju usluge smještaja u ugostiteljskim objektima..........................................................................................................5,00

Tarifni broj 45
Za ovjeru knjige popisa gostiju koje vode fizička lica koji pružaju usluge smještaja u domaćinstvu...........................................................................................................................................................5,00
Tarifni broj 46
Za rješenje o obavljanju djelatnosti bez korišćenja poslovnih prostorija...........................10,00
Tarifni broj 47
Za rješenje o obavljanju djelatnosti pružanja turističkih usluga na kupalištu.................20,00
XI TAKSE IZ OBLASTI POLJOPRIVREDE I VODOPRIVREDE 
Tarifni broj 48
Za izdavanje rješenje o utvrđivanju ispunjenosti uslova i načina ostvarivanje prava na vodu, i to:

1) Za rješenje o vodnim uslovima .......................................................................................................80,00

2) Za rješenje o vodnoj saglasnosti ....................................................................................................80,00

3) Za rješenje o vodnoj dozvoli ..........................................................................................................200,00
Tarifni broj 49
Za rješenje o prenamjeni poljoprivrednog zemljišta...................................................................50,00

OBRAZLOŽENJE
I PRAVNI OSNOV
Pravni osnov za donošenje Odluke o lokalnim administrativnim taksama sadržan je u odredbama Zakona o administrativnim taksama ("Službeni list Crne Gore", broj 18/19), Zakona o finansiranju lokalne samouprave ("Službeni list Crne Gore", broj 03/19), Zakona o lokalnoj samoupravi („Službeni list Crne Gore“, broj 02/18),  i Statuta Opštine Tuzi („Službeni list Crne Gore – opštinski propisi“, broj ... ).
Član 4 Zakona o administrativnim taksama propisuje da tarifu za administrativne takse iz nadležnosti opštine, Glavnog grada, opština u okviru Glavnog grada i Prijestonice  utvrđuje nadležni organ opštine, uz saglasnost Vlade Crne Gore.
Član 7 stav 1 tačka 3 Zakona o finansiranju lokalne samouprave propisuje da su sopstveni prihod opštine lokalne administrativne takse, u skladu sa zakonom.
Član  38 stav 1 tačka 8 Zаkоnа о lоkаlnој sаmоuprаvi propisuje da skupština opštine uvodi i utvrđuje opštinske poreze, takse, naknade i druge sopstvene prihode.
Član 53 stav 1  alineja 8 Statuta Opštine Tuzi,  propisuje da Skupština opštine uvodi i utvrđuje opštinske poreze, takse, naknade i druge sopstvene prihode, a član  53 tačka 1 alineja 2 propisuje akta koja Skupština donosi u vršenju poslova iz svog djelokruga.
II RAZLOZI ZA DONOŠENJE
Skupština Crne Gore je 6. marta 2019. godine donijela Zakon o administrativnim taksama. Članom 24 Zakona je propisano da su opštine dužne da svoje propise usaglase sa istim do 31. jula 2019. godine, pa se pristupilo radu na ovoj odluci.
III SADRŽAJ ODLUKE
Ovom odlukom je utvrđen predmet, upotreba rodno osjetljivog jezika, kako se utvrđuje visina lokalne administrativne takse, da prihod od takse pripada budžetu Opštine, shodna primjena propisa za sve što nije propisano ovom odlukom, a uređeno je zakonom. 

Prelaznim odredbama predložene odluke propisan je način naplate takse za spise i radnje kod organa lokalne uprave za koje je taksena obaveza nastala do dana stupanja na snagu ove odluke, kao i da će se Tarifni broj 18 primjenjivati do stupanja na snagu Programa postavljanja privremenih objekata, jer će se, saglasno rješenjima iz Zakona o planiranju prostora i izgradnji objekata, u postupku izdavanja odobrenja za postavljanje privremenih objekata vršiti naplata naknade, a u skladu sa propisom Vlade Crne Gore kojom je utvrđena visina ove naknade. 
Sastavni dio odluke je i Taksena tarifa, kojom su propisani iznosi lokalne administrativne takse koja se naplaćuju za odgovarajuće spise i radnje pred organima lokalne uprave. Za spise i radnje koji su slični spisima i radnjama pred organima državne uprave, tarife su utvrđene do iznosa koje je utvrdio Zakon, a za spise i radnje koje se vrše pred organima lokalne uprave, na osnovu Zakona o lokalnoj samoupravi i drugih materijalnih propisa, a koje nije prepoznao Zakon o administrativnim taksama, utvrđene su takse u granicama koje Zakon propisuje za slične spise i radnje pred organima državne uprave. 
